**Konkurso sąlygų 1 priedas**

**ŠVENTĖS „KAUNO HANZOS DIENOS 2017“ IDĖJOS IR ORGANIZAVIMO PASLAUGŲ PIRKIMO TECHNINĖ SPECIFIKACIJA**

1. Dalyvis privalo parengti ir pateikti šventės „Kauno Hanzos dienos 2017“ organizavimo projektą, kurio sudėtis nurodyta konkurso sąlygų 39 ir 40 punktuose, o laimėjęs konkursą, jį detalizuoti ir suderinęs su perkančiąja organizacija, pilnai įgyvendinti.

**2. Reikalavimai meninei projekto (paslaugų) daliai:**

2.1. šventės „Kauno Hanzos dienos 2017“ renginiai turi būti organizuojami pagal tiekėjo konkursui pasiūlytą **originalią šventės programą (scenarijų)**, kuriame miesto istorinis etnokultūrinis paveldas bei tradicijos prasmingai dera su šiuolaikinėmis šventės raiškos formomis.

2.2. šventės programa turi atspindėti originalią šventės koncepciją, vienijančią visus renginius ir veiklas, šventės tikslą, tematiką ir įgyvendinanti konkurso sąlygose keliamus uždavinius;

2.3. šventiniai renginiai organizuojami privalomose vietose: Kauno pilies vidinis kiemas (klasikinių ir šiuolaikinių menų ir muzikos kryptis), Kauno pilies loma (viduramžiškų menų/amatų ir muzikos kryptis), Santakos parkas (tradicinių amatų mugė ir kitos veiklos), Senosios prieplaukos amfiteatras (šiuolaikinių menų ir muzikos kryptis, orientuota į modernias šventimo formas).

**2.4. Reikalavimai pagrindiniams privalomiems renginiams, veikloms, t.y. tiekėjas turi suorganizuoti ir įgyvendinti**:

2.4.1. **šventės atidarymo renginį** penktadienio (gegužės 19 d.) vakarą (Kauno pilies vidiniame kieme arba Senosios prieplaukos amfiteatre, nuo valandos iki pusantros valandos trunkantis masinei auditorijai skirtas ir šventės tematiką atitinkantis renginys/koncertas/reginys);

2.4.2. **muzikinį spektaklį,** šeštadienio (gegužės 20 d.) vakarą Kauno pilies lomoje (apie valandą trunkantis, šventės tematiką atitinkantis, renginys);

2.4.3. **žinomos, profesionalios grupės/atlikėjo iš užsienio („žvaigždės“) koncertą** šeštadienio (gegužės 20 d.) vakare, Kauno pilies vidiniame kieme (nuo valandos iki pusantros valandos trunkantis populiariosios muzikos koncertas su gyvu instrumentiniu pritarimu);

2.4.4. **viduramžių kultūros miestelio veikla** turi būti organizuojama ne mažiau kaip 2 dienas (gegužės 20–21 d.) Kauno pilies lomoje su įvairiomis viduramžiškomis veiklomis, miestelio gyventojais, turnyrais ir pan., akcentuojant viduramžių Kauną kaip prekybos, meno, amatų ir mokslų klestėjimo miestą;

2.4.5. **pateikti šventinės mugės/lauko kavinių koncepciją ir pagrindinę temą** (pvz.: Hansa miestai, miestai partneriai, kulinariniai tapatumai, kultūriniai skirtumai ir pan.). Mugės ir lauko kavinių prekybininkai turi būti atrinkti, išdėstyti ir suskirstyti grupėmis, pavyzdžiui: maisto produktai, apranga, bižuterija, kosmetika, kulinarija, vaikų prekės ir paslaugos ir pan. Pagal šventinės mugės ir lauko kavinių, atitinkančių Prekybos Kauno viešosiose vietose taisyklėse, patvirtintose 2003 m. kovo 13 d. Kauno miesto savivaldybės tarybos sprendimu Nr. T-72, nustatytus reikalavimus, veikla turi būti organizuojama ne mažiau kaip 2 dienas (gegužės 20–21 d.) Santakos parke ir kitose senamiesčio vietose pasirinktinai. Pageidautina šventės tematiką atitinkantys produktai arba atitinkamas pateikimas;

2.4.6. **suskirstyti šventę ir mugę zonomis**, siekiant patenkinti įvairių miestiečių amžiaus grupių pomėgius.

**2.5. Reikalavimai kitiems privalomiems renginiams, veikloms:**

2.5.1. **suorganizuoti kitus šventinius renginius bei veiklas**, užpildančias visas 3 dienas (gegužės 19–21 d.) tiekėjo pasirinktose senamiesčio vietose, pasitelkiant:

2.5.1.1**. ne mažiau kaip 20 profesionaliausių (žinomų šalies mastu) miesto/šalies ar užsienio atlikėjų/grupių bei meno kolektyvų**;

2.5.1.2. **ne mažiau kaip 2 šventės koncepciją atitinkančius profesionalius senosios muzikos atlikėjus/grupes iš užsienio** (Kauno pilies lomoje);

**2.6. originaliai, užtikrinant koncepcijos vientisumą, papuošti šventės renginių teritoriją, apipavidalinti šventinę mugę, užtikrinti aukštą veiklų ir renginių meninį lygį**.

**3. Papildomi (pageidautini) reikalavimai meninei projekto (paslaugų) daliai:**

3.1.be tradicinių šventės vietų, įtraukti naujas erdves, pritaikant jas prie šventės koncepcijos;

3.2. įtraukti į veiksmą senamiesčio bendruomenes bei verslininkus, įtraukiant Rotušės a. ir Vilniaus gatvę į šventės erdves;

3.3. suorganizuoti pagrindinio koncerto/projekto transliaciją pasirinktoje respublikinėje televizijoje.

**4. Reikalavimai organizacinei-techninei projekto (paslaugų) daliai:**

4.1.Teikėjas privalo užtikrinti visų konkursui pateiktame šventės „Kauno Hanzos dienos 2017“ organizavimo projekte numatytų renginių, priemonių, veiklų ir kitų įsipareigojimų kokybišką techninį, organizacinį ir finansinį įgyvendinimą.

* 1. Tiekėjas turi suorganizuoti ir įgyvendinti aktyvią šventės „Kauno Hanzos dienos 2017“ reklamos kampaniją, pasinaudojant įvairiomis visuomenės informavimo priemonėmis: reklaminiais skelbimais spaudoje (regiono ir nacionalinėje), televizijoje (regiono ir nacionalinėje), radijo stotyse (regiono ir nacionalinėje), interneto svetainėse ir socialiniuose tinkluose, ekranuose viešosiose Kauno miesto erdvėse, taip pat turi būti naudojamos ir kitos priemonės, t.y. plakatai, lankstinukai. Pateikti renginio reklaminės kompanijos tinklelį, nurodant įgyvendinimo būdus (pateikti grafiką, priemones, skaičius, kiekius);
  2. Tuo atveju, jei tiekėjas, teikdamas projektą, įsipareigojo gauti papildomų lėšų iš rėmėjų, renginio organizavimo projekte nurodytų paslaugų apimtys ir įsipareigojimai privalo būti pilnai ir kokybiškai įvykdyti. Sutarties vykdymo eigoje, rėmėjų sąrašas gali keistis, tačiau bendra paramos suma ir paslaugų apimtys negali sumažėti;
  3. Tiekėjas turi numatyti vietas lauko kavinėms (maitintojams) atokiau nuo scenų ir vaikų pramogų zonų bei užtikrinti, kad alkoholio vartojimas vyktų tik lauko kavinių zonoje;
  4. Tiekėjas turi organizuoti ir užtikrinti renginių, scenos įrangų ir pan. apsaugą, viešosios tvarkos palaikymą, higienos reikalavimų užtikrinimą, teritorijos sutvarkymą šventės metu ir po jos ir t. t.;
  5. Tiekėjas turi organizuoti ir pateikti visas renginiams reikalingas technines priemones: priklausomai nuo pateikto projekto, tačiau ne mažiau kaip 2 scenas su pilna įgarsinimo ir apšvietimo įranga, 2 LED ekranus su video kameromis ir kita reikalinga įranga, scenų/įrangos aptvėrimus; transportą, generatorius ir pan., pakylas su reikalinga įgarsinimo įranga viduramžių miestelio veikloms bei įgarsinimo ir apšvietimo techniką koncertui/reginiui/inscenizacijai.

1. **Kiti reikalavimai paslaugų teikimui. Tiekėjas, vykdydamas sutartį turės:**

5.1. užtikrinti konkursui pateiktame projekte nurodytų rėmėjų lėšų dydį ir jomis finansuojamų paslaugų apimtis;

5.2. įgyvendinti šventės „Kauno Hanzos dienos 2017“ renginių organizavimo paslaugų 2017 metams projektą;

5.3. reklaminės kampanijos ir visos šventės metu pristatyti Kauno miesto savivaldybę kaip šventės globėją;

5.4. įtraukti į šventės organizacinį komitetą 2 Kauno miesto savivaldybės administracijos atstovus;

5.5. ne vėliau kaip 30 dienų iki šventės pradžios raštiškai suderinti su perkančiąja organizacija detalų šventės scenarijų;

5.6. ne vėliau kaip 30 dienų iki šventės pradžios raštiškai suderinti su perkančiąja organizacija detalų šventės reklamavimo planą;

5.7. ne vėliau kaip 30 dienų iki šventės pradžios, prieš pateikiant spausdinti, raštiškai suderinti su perkančiąja organizacija spaudinių maketus;

5.8. iki 2017 m. birželio 16 dienos pateikti perkančiajai organizacijai finansinę ataskaitą pagal finansuojamo projekto išlaidų sąmatos punktus ir paslaugų atlikimo-priėmimo aktus bei išsamią dalykinę ataskaitą apie įgyvendintą projektą;

5.9. Sutarties vykdymo eigoje rėmėjų sąrašas gali keistis, tačiau renginio organizavimo projekte nurodytų paslaugų apimtys privalo būti įvykdytos, jų kokybė užtikrinta;

5.10. Suderinus su perkančiąja organizacija, sutarties vykdymo eigoje galima keisti projekte numatytus atlikėjus ir meninius kolektyvus jiems lygiaverčiais meniniu požiūriu, jeigu tam yra pateisinamos priežastys;

5.11. Suderinus su perkančiąja organizacija ir gavus iš jos informaciją, savo suplanuotomis reklamos priemonėmis skelbti visus Kauno mieste vyksiančius renginius skirtus Kauno Hanzos dienoms.